
::: {.lead}

Der er heldigvis mange,
der har været glade for de første fem numre af Orøposten.
Vi hører dog, at nogle ikke opdager, at der kommer et nyt nummer,
mens andre ikke får læst alle artiklerne,
fordi de glemmer at vende tilbage til hjemmesiden efter en læsepause.
Det forsøger vi nu at tage konsekvensen af,
ved at udsende Orøposten på tryk.

:::

Formålet med Orøposten er jo,
at alle skal have mulighed for at følge lidt med i stort og småt på Orø,
lige fra artikler om øens historie, foreninger, begivenheder og kunstnere
til information af betydning for Orøer og øens fremtid.
Derfor giver det mening at komme så bredt ud som muligt.
Også til sommerhusene.

Så nu forsøger vi os med Orøposten på tryk, omdelt i alle postkasser.
Turister og andre gæster kan købe Orøposten i Brugsen,
og den kan fortsat læses på vores hjemmeside.

Trykningen af Orøposten finansieres af annoncer --
en stor tak til annoncørerne for opbakningen.

Orøposten er et frivilligt projekt.
Alt fra udarbejdelse af artikler, redigering, korrekturlæsning, teknik og layout
til omdeling foregår på frivillig basis.
Så bær over med os, hvis der sker fejl.

Orøposten er helt afhængig af artikler,
og vi vil meget gerne have flere skribenter.
Så send endelig en artikel, hvis du har noget på hjerte.

En stor tak til alle, der har bidraget.

Hjemmeside
: <https://posten.oroe.dk/>

::: {.content-visible when-format="latex"}
\noindent
*Kåre Hendriksen*
:::

::: {.content-visible when-format="html"}
*Kåre Hendriksen*

![*Fotograf: Marianne Klug-Andersen.*](salvig.jpg)
:::
